Rybnícky potok (prítok Váhu)

Rybnícky potok je potok na dolnom Považí, vo východnej časti okresu Nové Mesto nad Váhom. Je to ľavostranný prítok Váhu, má dĺžku 9 km a je tokom III. rádu.

Pramení v Považskom Inovci, v podcelku Inovecké predhorie, v lokalite Smegová, juhozápadne od obce Selec, v nadmorskej výške okolo 460 m n. m. Najprv tečie západným smerom, vytvára oblúk ohnutý na juh a stáča sa na juhozápad. Vstupuje do Podunajskej pahorkatiny, časť Dolnovážska niva, z pravej strany priberá prítok z oblasti Rybníkov, opätovne sa stáča na západ a preteká severným okrajom obce Kálnica. Pokračuje okrajom obce Rakoľuby, potom sa stáča na juh a v lokalite Sihoť, východne od Nového Mesta nad Váhom, sa v nadmorskej výške okolo 180,5 m n. m. vlieva do jazera (slepé rameno Váhu) na ľavej nive Váhu.

 Referencie 

Kategória:Potoky na Slovensku
Kategória:Povodie Váhu
Kategória:Vodné toky v Považskom Inovci
Kategória:Vodné toky v Dolnovážskej nive
Kategória:Vodné toky v okrese Nové Mesto nad Váhom
Kategória:Selec
Kategória:Beckov (obec)
Kategória:Kálnica
Kategória:Kočovce